

**H O T Ă R Â R E**

**privind nominalizarea a doi consilieri județeni care vor avea calitatea de evaluatori în cadrul comisiei de evaluare anuală a performanțelor profesionale individuale ale Secretarului General al Județului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 207 din 8.11.2023 privind nominalizarea de către Consiliul Județean Cluj a doi consilieri județeni care vor avea calitatea de evaluatori în cadrul comisiei de evaluare anuală a performanțelor profesionale individuale ale Secretarului General al Județului Cluj pentru anul 2023, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 43890/2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 43892/2023 şi de Avizul cu nr. 43890 din 21.11.2023 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a), ale art. 191 alin. (1) lit. a) și ale art. 485 alin. (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1, ale art. 11 alin. (4) lit. e) și alin. (6), ale art. 14 alin (1) și ale art. 29 lit. b) din Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020, cuprinsă în Anexa nr. 6 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se desemneazăîn vederea constituirii Comisiei de evaluare anuală a performanțelor profesionale individuale ale Secretarului General al Județului Cluj pentru anul 2023, următorii consilieri județeni, care vor avea calitatea de evaluatori:

1. doamna Marinela Marc - consilier județean;
2. doamna Angela Felicia Marchiș - consilier județean.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și persoanele nominalizate la art. 1.

**Art. 3.** Prezenta hotărâre se comunică Direcţiei Generale Buget-Finanţe, Resurse Umane; persoanelor nominalizate la art. 1, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 211 din 28 noiembrie 2023**

*Prezenta hotărâre a fost adoptată cu 26 de voturi “pentru”, 1 vot ”împotrivă” și 6 ”abțineri”, fiind astfel respectate prevederile legale privind majoritatea de voturi necesară.*